ועדת הכספים, כנסת 25, פרוטוקול מספר 84, 2023-03-26 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  ביטלתי את הסעיף הראשון שהיה רביזיה על פטור ממס במכירת תרופות שאינן כלולות בסל הבריאות

משה גפני:  התקשר אלי מציע החוק, חבר הכנסת דודי אמסלם, ואמר לי שדיבר איתו שר האוצר והם קבעו לשבת כדי להגיע לנוסחה שתהיה מקובלת על שני הצדדים ולכן הוא מבקש ממני לא להצביע על הרביזיה

משה גפני:  אני נעניתי לבקשה הזאת

משה גפני:  בניגוד למה שמשרד האוצר אמר כאן בוועדה שמדובר על פטור ממס של מיליארד שקל, עכשיו הם מדברים על 120 מיליון שקל, וכנראה שזה פחות

משה גפני:  הערכות המחיר שמשרד האוצר מביא לכנסת הן ברוב המקרים לא נכונות

משה גפני:  מיליארד שקל הם אמרו כאן בוועדה, עכשיו מדובר על 120 מיליון

משה גפני:  אני מקווה שיגיעו לפתרון, מכיוון שהנושא עצמו הוא  נושא קריטי, חשוב, גובל בפיקוח נפש ובחיי אדם

משה גפני:        דיון בנושא ביטול הארכת העדפה בתוצרת הארץ במפעלים בעוטף עזה ובשדרות לפי תקנות חובת המכרזים – הצעת של אלי דלל, ינון אזולאי, חנוך דב מלביצקי ויונתן מישרקי

משה גפני:  עסקנו פעמים רבות בנושא של העדפת תוצרת הארץ, גם יש חוק בעניין הזה

משה גפני:  יש את הנושא הכללי של המפעלים בעוטף עזה ואת הדיון על שדרות

משה גפני:  אנחנו נדבר גם על סינרג'י, נדבר על כל המפעלים, על העיקרון, אבל לפני זה חבר הכנסת אחמד טיבי, הצעה לסדר, בקשה

אחמד טיבי: תודה רבה

אחמד טיבי:  קראתי שיש שופט בשם מנחם קליין שסירב לשחרר מפגין ובהחלטתו כתב כך: "ישראל מתמודדת עם אידיאולוגיות איסלאמונאציות"

אחמד טיבי:  השופט מנחם קליין, יכול להיות שזה מבחן הקבלה שלך במשטר החדש כדי שאולי תהיה שופט עליון, אבל אני, אחמד טיבי, אומר לך כך: אתה אדם בזוי, תת רמה

אחמד טיבי:  אני לא אגיד שאתה יהודונאצי, אבל בושה למערכת המשפט ששופט עם כיפה מדבר ככה על דת האיסלאם

אחמד טיבי:  של נעליך, בושה וחרפה, אני בז לך

אחמד טיבי:  מערכת המשפט, אם היא תמשיך להחזיק אותך, ראויה לך, אדם שפל השופט מנחם קליין

משה גפני: חמור מאוד הדבר הזה

משה גפני:  אני לא שמעתי

משה גפני:  זה התפרסם?     

אחמד טיבי: זה התפרסם הרבה, והמפגין שוחרר אתמול על ידי שופט אחר

משה גפני: חבר הכנסת אלי דלל, בבקשה

אליהו דלל: בוקר טוב

אליהו דלל:  אדוני היושב ראש, תודה רבה לך על זה שאתה מקיים את הדיון הדחוף שביקשנו אני וחבריי חברי הכנסת שקודם הוקרא שמם

אליהו דלל:  אנחנו צריכים לעזור לאותם מפעלים בעוטף עזה

אליהו דלל:  לא פשוט לקיים פעילות תעשייתית בעוטף עזה

אליהו דלל:  הממשלה הקודמת אמרה את דברה בנושא של עזרה לאותם מפעלים ועדיפות לתוצרת כחול לבן

אליהו דלל:  המפעלים האלה מספקים לחברת חשמל, לרשויות אחרות, לממשלה ולכל מי שבעצם זקוק לתוצרת הזאת ונלחמים גם מול מערכות קשות של ייבוא בהיצף

אליהו דלל:  מדובר פה על מאות עובדים

אליהו דלל:  אנחנו כממשלה חייבים לתמוך בהם אחרת אותם עובדים יהיו נטל על הממשלה, יהיו נטל עלינו

אליהו דלל:  חייבים להמשיך לעזור כפי שהיה בממשלות הקודמות ולא להפסיק את אותה הוראה של 15%

אליהו דלל:  אני חושב שנעשה טוב אם נאשר את זה

אליהו דלל:  דיברתי עם שר הכלכלה ניר ברקת, שוחחתי עם חלק מהחברים פה

אליהו דלל:  גם אם משרד הכלכלה רוצה לעזור, כמובן שצריך את התמיכה שלנו בוועדת הכספים

משה גפני: הממשלה רוצה לשנות את המצב?         

אליהו דלל: הממשלה לא הכניסה את זה לחוק ההסדרים

ד"ר רון תומר: הייתה הוראת שעה לחמש שנים שפעלה

משה גפני: תודה רבה

משה גפני:  חבר הכנסת ינון אזולאי, בקשה

ינון אזולאי: תודה רבה לך, אדוני היושב ראש

ינון אזולאי:  אנחנו מדברים על החלטת ממשלה שהחלה ב-2014 לטובת עוטף עזה

ינון אזולאי:  זו לא החלטת ממשלה שצריכה להיות זמנית, זאת החלטת ממשלה שצריכה להיות באופן קבוע, צריכה להיכנס לעוטף עזה שנמצא תחת ירי מתמיד

ינון אזולאי:  אין להם אף פעם איזו שהיא תקופה של שקט

ינון אזולאי:  לפעמים קוראים לזה הפוגה, לפעמים טפטוף

ינון אזולאי:  זו יכולה להיות הפוגה של חודש, חודשיים, שבוע, שבועיים, שמונה חודשים, שנה

ינון אזולאי:  הייתה החלטת ממשלה שעזרה בכל מיני נושאים לעוטף עזה, בין היתר בנושא של התעשייה

ינון אזולאי:  החלק העיקרי שהיה זה לתת עדיפות של 20% למפעלים בעוטף עזה לעומת 15% שיש בכל הארץ

ינון אזולאי:  מדובר סך הכל בעוד 5% שזה לא איזה משהו גדול

ינון אזולאי:  אגב, החלטת הממשלה בנושא הייתה צריכה להיות היום ונדחתה ישיבת הממשלה

ינון אזולאי:  אני יודע שחלק מהפקידים באוצר מתנגדים לעדיפות

ינון אזולאי:  צריך להבין למה הם מתנגדים לזה, כי אני חושב שכולנו רוצים לחזק את העוטף

ינון אזולאי:  מה, אנחנו רוצים להביא מטורקיה? מה, אנחנו רוצים להביא ממדינות אחרות כדי שנחסוך פה את ה-5% ונזרוק את האנשים הביתה? מה שאנחנו רוצים זה לזרוק אנשים לפת לחם? לא מספיק המצב שלנו במדינה, לא מספיק יוקר המחייה, אנחנו רוצים עוד כמה מובטלים? אני לא מבין את ההיגיון שעומד מאחורי ההחלטה שלא להביא את העדפה של תוצרת הארץ

ינון אזולאי:  אני מברך על כך שלא הבאתם היום את החלטת הממשלה, כי החלטת ממשלה בלי אותה העדפה הייתה גרועה מאוד

ינון אזולאי:  עדיף לא להביא מאשר להביא במצב הזה

ינון אזולאי:  לא יכול להיות שנחליט כזאת החלטה, וזה לא משנה איזו ממשלה, אם זה ימין מלא או אם זה לא ימין מלא

ינון אזולאי:  עוטף עזה היא של כולם, גם של הימין וגם של השמאל

ינון אזולאי:  שדרות זה לא רק ימין, נתיבות זה לא רק ימין

ינון אזולאי:  לא ייתכן שדווקא בתקופה כזאת נבוא ונבטל להם את זה

ינון אזולאי:  אדוני היושב ראש, אתה זוכר את הסיפור של רכש גומלין? בזה כן נגעו בממשלה? את זה כן אוכפים? הרי אנחנו יודעים שלא, אנחנו יודעים שב-2025, אם אני לא טועה, זה פג

ינון אזולאי:  תראה כמה דיונים עשינו פה על זה

ינון אזולאי:  מישהו הסתכל על זה? כשאנחנו עכשיו באים להוסיף 5% על תוצרת הארץ עושים לנו בלגן

ינון אזולאי:  למה צריך לקיים ועדה בשביל זה? למה זה לא בא על אוטומט?     

משה גפני: תודה רבה

משה גפני:  חברת הכנסת דבי ביטון, תושבת שדרות, בקשה

דבורה ביטון: אדוני, באמת תודה על הדיון החשוב הזה

דבורה ביטון:  אני מחזקת את דבריו של חבר הכנסת ינון כי הוא מביע בצורה מאוד מוחשית את מה שקורה באזור שלנו

דבורה ביטון:  בטח אדוני עוקב ורואה שלאחרונה יש אצלנו טפטופים ואנחנו לא זוכים לשום משוב כי הממשלה עסוקה בחוקים אחרים ולא במה שקורה לנו באזור

דבורה ביטון:   בהטבות האלו אף אחד לא עושה טובה לאף אחד

דבורה ביטון:  יושבים בעוטף עזה פטריוטים, אנשים אידיאולוגים

דבורה ביטון:  יש כאן מפעל שמספק תעסוקה לכ-200 עובדים שאנחנו לא יכולים לפגוע בו

דבורה ביטון:  מה יותר נכון מזה שתוצרת הארץ שלנו תקבל עדיפות? אין מקום לתת הטבות שעתיות או זמניות, בואו תכניסו את זה כחלק מהתקציב כי זה מחזק את המפעל, זה מחזק את האזרחים שיודעים שתהיה להם פרנסה לאורך זמן

דבורה ביטון:  כשאני אומרת "עוטף" זה גם אשדוד וגם אשקלון

דבורה ביטון:  אתה יודע מה, אדוני, הכל בוער עכשיו, אנחנו יודעים שזה רק עניין של זמן ששוב אנחנו נחווה את הסיוט הזה

דבורה ביטון:  לנו אין התרעות, אדוני, אף אחד לא אומר לנו: "מחר ייהרס לכם היום, מחר לא יהיה לכם חג", הם עושים את זה במפתיע

דבורה ביטון:  המעט שאנחנו יכולים לתת, אדוני, ולאשר זה באמת חיזוק המערכות האלו

דבורה ביטון:  כפי שנאמר, אין כאן ימין או שמאל, מדובר בבני אדם, בילדים, במשפחות שאנחנו צריכים לשמר

דבורה ביטון:  אסור שמפעל יצטרך לפרוש ונמצא אנשים בלי תעסוקה שגם ככה עם יוקר המחייה בקושי שורדים

ינון אזולאי: נכון שאשדוד היא חלק מהעוטף, אבל בהחלטת ממשלה לא מבקשים להרחיב את זה לשם, מבקשים להשאיר את זה איך שזה כדי שהאוצר לא יגידו שזה אירוע תקציבי יותר גדול

ינון אזולאי:  אנחנו נשארים באותו מקום של 2014, לא הרחבנו את העוטף

משה גפני: חבר הכנסת יונתן מישרקי, בקשה

יונתן מישרקי: אנחנו מבינים מה המשמעות אם חלילה נגיע למצב שבו המפעלים יצטרכו לפטר את העובדים

יונתן מישרקי:  הצורך בהחלטה שהתקבלה ב-2014 לא השתנה מאז

יונתן מישרקי:  דיברו איתי כמה וכמה ראשי מפעלים על כך שיש חיוניות וחשיבות גדולה מאוד בהמשך מתן הסיוע הזה לטובת המפעלים האלה

יונתן מישרקי:  אני אשמח לשמוע מהאוצר ומהממשלה שהם מתכוונים להמשיך את ההחלטה כמו שהייתה עד היום, אחר כך נראה איך אנחנו מצליחים להשפיע דרך הוועדה לטובת אותם מפעלים

משה גפני: חבר הכנסת מלביצקי, בקשה

חנוך דב מילביצקי: תודה, אדוני היושב ראש

חנוך דב מילביצקי:  בשמי ובשם סיעת הליכוד כולה אני רוצה להביע דאגה גדולה מההשמטה שאני רוצה לקוות שהיא טעות סופר, לא מעבר לזה

חנוך דב מילביצקי:  המשמעות של ההשמטה של המשפט האחרון היא סגירת המפעלים האלה

משה גפני: בגלל זה יש חברים בממשלה שצריך לבקש מהם שאם זה יקרה הם צריכים להצביע נגד, לא לתת לאוצר להעביר את זה

חנוך דב מילביצקי: נכון

חנוך דב מילביצקי:  הדבר הראשון שעשינו זה שפנינו אליך

חנוך דב מילביצקי:  אנחנו גם נפעל בממשלה בנושא הזה

חנוך דב מילביצקי:  אין מספיק מילים להסביר עד כמה זה חוסר התחשבות לבוא ולמחוק את הסעיף בלי שמדברים עם האנשים, בלי שקוראים להם ומסבירים להם למה

חנוך דב מילביצקי:  השיטה הזאת צריכה לחלוף מהעולם, האוצר לא יכול לעשות את הדברים האלה בדרך הזאת

חנוך דב מילביצקי:  יש בעוטף אנשים שנותנים את החיים, יש שם מפעלים שמספקים תשתיות חיוניות למדינת ישראל ומתחרים עם הייבוא מטורקיה

חנוך דב מילביצקי:  אנחנו רוצים להיות תלויים בטורקים בנוגע לחוטים של חברת חשמל? יש בעוטף מפעל, ואני לא זוכר את שמו, על טהרת נשים, הוא מעסיק 140,150 נשים

חנוך דב מילביצקי:  שם אתם פוגעים מכל המקומות? אין לזה הצדקה, אנחנו לא מוכנים לקבל את זה, ואנחנו דורשים שההטבה שהייתה קודם תמשיך לחול

משה גפני: תודה רבה

משה גפני:  חבר הכנסת יצחק קרויזר, בקשה

יצחק קרויזר: 	תודה רבה, אדוני היושב ראש

יצחק קרויזר:  באמת יישר כוח גדול ליוזמים שהעלו את הנושא הזה והביאו אותו לוועדה

יצחק קרויזר:  אני חושב שאין ימין ושמאל בעניין הזה, אני חושב שיש כאן תמימות דעים בעניין של לחזק את הפריפריה בכלל ואת העוטף בפרט

יצחק קרויזר:  אני מניח שנשמע את האוצר שיביע את דעתו, אבל אנחנו נשתמש בכוחה של הוועדה הזאת בראשותך כדי להמשיך את הצדק, כדי להמשיך את החיזוק של תושבי העוטף

משה גפני: 	זה לא הלך בקלות עד שהגענו להחלטה הזאת

משה גפני:  היו דיונים על עוטף עזה, היו דיונים קשים

משה גפני:  אנחנו כאילו עומדים מול הטורקים, שזה דבר מאוד משונה

משה גפני:  נברר את זה היום, נראה איפה אנחנו עומדים עם העניין

משה גפני:  ד"ר רון תומר, נשיא התאחדות התעשיינים

ד"ר רון תומר: 	תודה, כבוד היושב ראש

ד"ר רון תומר:  אני אחזיר אתכם לימי 2014 שבהם לך, אדוני, היה משקל מאוד כבד

ד"ר רון תומר:  אני לא הייתי נשיא התאחדות התעשיינים אז, הייתי יושב ראש מטה "מיוצר בישראל" וחברי ינון אלרועי היה יושב ראש מטה "מיוצר בישראל" במשרד הכלכלה

ינון אלרועי: "כחול לבן"

ד"ר רון תומר: למה החוק הזה נולד? ב"צוק איתן" ביקרתי במפעלים

ד"ר רון תומר:  אנשים לא מבינים מה זה לייצר תחת אש

ד"ר רון תומר:  גם אם לא יורים עליך, גם אם לא נופל עליך כלום, גם אם כיפת ברזל עושה 100% עבודה, בכל סירנה צריך לעצור קווי ייצור ואחר כך להפעיל אותם שזה לא הגיוני

ד"ר רון תומר:  האנשים שעובדים שם היום, בעלי המפעלים ואחרים, הם ציוניים אמיתיים כי אין היגיון לעבוד במקום כזה שסופג כל הזמן

ד"ר רון תומר:  אנחנו פעלנו בעקבות הוראת השעה, אדוני, כדי להוריד לשם עוד מפעלים, כי התשובה ההגיונית והאמיתית לכל מי שיורה עלינו היא לבוא ולהגדיל שם את הנוכחות, להגדיל את המפעלים

ד"ר רון תומר:  מה קרה? הוראת השעה שהייתה לחמש שנים נגמרה

ד"ר רון תומר:  בתקופת הבין ממשלות הלא נגמרות שהיו לא הצלחנו, לצערי, להגיע לגופו של עניין

ד"ר רון תומר:  לא ייתכן שהיום יעלה חוק שתומך בעוטף עזה והנושא הזה יישמט ממנו

ד"ר רון תומר:  אני רוצה, אדוני, לא רק לעזור לאלה ששם, אני רוצה להביא עוד אנשים לשם, עוד מפעלים לשם, לחזק את האוכלוסייה שם, וזאת הדרך היחידה לעשות את זה

ד"ר רון תומר:  מה שמעניין שגם הלקוחות של סינרג'י מבינים את הצורך האסטרטגי בסינרג'י

ד"ר רון תומר:  אם הלקוחות מבינים, אם העם מבין, אם חברי הכנסת הנכבדים פה מבינים, אם אתה, אדוני, שאתה באירוע הזה אין סוף - למה לא? אין מקרים שהם כל כך שחור לבן כמו זה

ד"ר רון תומר:  אני אמשיך את המפעל הציוני של להוריד עוד מפעלים לשם, אבל צריך שממשלת ישראל תיתן את הרוח הגבית הנדרשת

משה גפני: נברר ונצטרך לתת פתרון

ד"ר רון תומר: 	להתעלם מזה זה יותר גרוע מקסאם

משה גפני: רונן אלעד, בקשה

רונן אלעד: בוקר טוב לכל חברי הוועדה, תודה רבה על ההתכנסות, תודה רבה לך, אדוני היושב ראש

רונן אלעד:  אני בעלים של סינרג'י

רונן אלעד:  אני חושב שעסקינן לא רק בסינרג'י, למרות שהשם סינרג'י עולה

רונן אלעד:  אנחנו לקחנו איזו שהיא יוזמה מקומית, אנחנו מייצגים מפעליים רבים בשדרות ובכלל בעוטף עזה

רונן אלעד:  אנחנו מדברים פה על אלפי עובדים שפעילים במקום הזה

רונן אלעד:  אני חושב שמעבר לנושא של העסקת העובדים יש את נושא התעשייה שאנחנו לא רוצים לחסל

רונן אלעד:  אני חושב שלמדינה ללא תעשייה אין זכות קיום

רונן אלעד:  אנחנו לא יכולים להיות תלויים בטורקים, בסינים, בהודים

רונן אלעד:  ראינו במשבר הקורונה מה קרה לכל אותם ייבואים שלא הגיעו, ראינו במשבר הנמלים שאניות עמדו בחוץ ולא הייתה סחורה לקבל

רונן אלעד:  מדינה חזקה אמורה לטפח ולפתח את אזורי התעשייה ואת המפעלים

משה גפני: תגיד מה הבעיה שלכם, כי אנחנו עכשיו חוזרים על מה שהיה פה בדיון לפני כמה שנים

משה גפני:  אנחנו אז טענו, ואז היה מתח גדול עם טורקיה, שלא יכול להיות שמדינת ישראל תעדיף תוצרת טורקיה על פני תוצרת שדרות, זה נשמע חסר היגיון לחלוטין

משה גפני:  כשדיברתי עם ניר ברקת לגבי הנושא הזה של היטל היצף, הוא אמר שהייתה החלטה על היטל היצף שנותן לכם עדיפות על פני המפעלים שמגיעים מבחוץ

משה גפני:  זה נכון או לא נכון?     

רונן אלעד: אנחנו כרגע מתמקדים בהעדפת תוצרת הארץ

גדי ירקוני: אנחנו עושים טעות שאנחנו נצמדים למפעל אחד, זאת תופעת רוחב

משה גפני: אנחנו לא נצמדים למפעל אחד

משה גפני:  הדיון הזה נעשה על המפעלים בעוטף עזה

משה גפני:  סינרג'י היה פה לפני כמה שנים ולכן ביקשתי ממנו ראשון, אבל אנחנו מדברים על כל המפעלים

גדי ירקוני: לא רק על מפעלים

משה גפני: מה עוד?     

גדי ירקוני: מדובר גם על כל התוצרת שמגודלת

משה גפני: זה מפעלים

רונן אלעד: לגבי היטל ההיצף אנחנו מחכים להחלטה של שר הכלכלה, אבל כרגע עסקינן בנושא של העדפת תוצרת הארץ ובהשמטה של אותו סעיף שהיה בהחלטת מציעים עד לפני שבועיים ומשום מה פשוט הוצא מהדיון בלי להבין למה

רונן אלעד:  אנחנו עובדים רבות מול מכרזים של משרד הביטחון, משרד הבריאות ומשרדי האנרגיה למיניהם

רונן אלעד:  המשמעות של לא לפעול תחת אותה העדפה של תוצרת הארץ היא שלא נהיה מסוגלים להתמודד בעולמות של אותם מכרזים

רונן אלעד:  תעזרו לנו בשביל להמשיך לקיים את אותם מפעלים בעוטף עזה

רונן אלעד:  לא קל שם לתושבים, לא קל שם לעובדים, לא קל לנו לגייס עובדים למקומות האלה, לא קל לעובדים לשמוע את אותם הצופרים ולרוץ תוך 15 שניות לממ"דים

רונן אלעד:  למפעל סינרג'י יש 60 דונם וכל 50 או 100 מטר יש ממ"ד

רונן אלעד:  אנחנו לא רוצים עזרה בלגייס את העובדים ובלקיים את המפעל בצורה תקינה, אנחנו רק מבקשים את אותה החלטה שהייתה בעבר ומשום מה לפני שבועיים הוצאה מהחוק

משה גפני: תודה רבה

משה גפני:  גדי ירקוני, ראש המועצה האזורית אשכול, בקשה

גדי ירקוני: 	היושב ראש, אני שמח שאתה פה כי כל פעם כשאתה שומע עוטף עזה אתה ישר קורא לוועדה

גדי ירקוני:  הסעיף הזה הגיע הנה בטעות רק בגלל שהחלטת הממשלה לא הספיקה לעבור בממשלה הקודמת

גדי ירקוני:  החלטת הממשלה עכשיו לא תעבור בלי הדבר הזה

גדי ירקוני:  יש פה את אלון שוסטר שהיה ממייסדי ההחלטה ב-2014

גדי ירקוני:  ההחלטה הזאת נועדה, לצערי, לא בשביל לתת איזה יתרון למפעלים או לתוצרת כחול לבן שמיוצרת גם באדמה וגם במפעלים בעוטף עזה

גדי ירקוני:  אנחנו צריכים לזכור שבכל אירוע המפעלים שנמצאים בין שבעה קילומטר לאפס אמורים להמשיך ולעבוד כרגיל על מנת להמשיך ולהתחרות עם השוק הפרטי

גדי ירקוני:  זו לא הטבה מה שנותנים להם, זו איזו שהיא הקלה קטנה שאני חושב שצריכים לעלות אותה

גדי ירקוני:  את המפעלים בשדרות ואת המפעלים שהם צמודי גדר לא מעניינת מלחמה, הספקים רוצים את החומר באותו יום

גדי ירקוני:  העזרה הקטנה שמדינת ישראל יכולה לעזור זה שתהיה העדפה

גדי ירקוני:  העסקים לא מקבלים שום הטבה בעוטף עזה חוץ מההטבה הזאת, כשאת כל המיגון הם עושים מכספם

גדי ירקוני:  לעובדים יש הטבה כספית - להם אין שום דבר

גדי ירקוני:  אנחנו צריכים להגיד לאוצר שנצטרך פה גם הטבות במס הכנסה

גדי ירקוני:  לא יכול להיות שלמפעלים האלה שעובדים גם בשעות חירום וגם בשעות רגיעה לא יתנו הטבות מס, אבל זה יהיה השלב הבא

גדי ירקוני:  את ההצעה הזאת כרגע לא ניתן להוריד

גדי ירקוני:  תודה לחברי הכנסת שעוזרים לנו

גדי ירקוני:  עכשיו זה בידיים של הליכוד ושל הקואליציה לשים את זה בחזרה

משה גפני: חבר הכנסת אלון שוסטר, בקשה

אלון שוסטר: אני רוצה להודות לך על הדיון המהיר, להודות לחבריי, שכניי ושותפיי על הערנות

אלון שוסטר:  באופן סימבולי אני, שאני משער הנגב, יושב ליד חברת הכנסת ביטון משדרות, כשסינרג'י יושבת בין שער הנגב לשדרות

אלון שוסטר:   לפני 22 שנים בדיוק התפוצצה פצצת מרגמה בנחל עוז ואחרי כמה חודשים בשדרות, בדיוק בין פורים לפסח

אלון שוסטר:  לפני 20 שנה בדיוק, ב-2003, לפני פסח, התקבלה החלטת ממשלה ראשונה על ידי ממשלת אריאל שרון שנקראה "שדרות רבתי"

אלון שוסטר:  אני ממליץ לא לגעת בהחלטה

אלון שוסטר:  אמנם אנחנו, האנשים שחיים שם, מזהים כמה שנים טובות של פריצה, אם בשדרות, במושבים, בקיבוצים, אבל אסור לגעת בהחלטה

אלון שוסטר:  מנכ"ל משרד ראש הממשלה ב-2007-2008, רענן דינור, רצה לגמול אותנו מההטבות שמא נתמכר להטבות האלו, אבל אז קבענו מה שנקרא ש+3, שקט ועוד שלוש שנים, דבר שלא קרה

אלון שוסטר:  מה שהיה נכון עכשיו זה להשאיר את מה שהיה

אלון שוסטר:  לא צריך לבדוק את העצבים של החבר'ה האלה

אלון שוסטר:  הם לא צריכים לבוא הנה עכשיו, הם צריכים לעשות את מה שהם עושים, ואני בטוח שנצליח לשכנע גם את מי שרצה להרוויח כמה גרושים

אלון שוסטר:  אגב, אין פה עניין של רווח, יש כאן עיקרון כלכלי של לא לתת את ההטבה הזאת

אלון שוסטר:  המדינה כולה מבינה למה ההטבה הספציפית הזאת חשובה

אלון שוסטר:  אני חושב שבעידן של קורונה, בעידן של מלחמות יש משמעות לתת בתעשייה המקומית כמו שנותנים בחקלאות, ובמקרה הזה זה החשמל שזורם בקווי האספקה האסטרטגיים שלנו

אלון שוסטר:  כל התעשייה כולה זקוקה לזה

אלון שוסטר:  כשיגיע שקט ניפגש, נהיה כאן ונסכים בשמחה להיות כאחד האזרחים

משה גפני: תודה רבה

משה גפני:  ולדימיר, בקשה

ולדימיר בליאק: תודה רבה, אדוני היושב ראש

ולדימיר בליאק:  אני קודם כל מודה על הדיון

ולדימיר בליאק:  שמחתי לברוח מוועדת החוקה לכאן כדי באמת לעסוק במשהו בונה, לא מחרב

ולדימיר בליאק:  אני לא רוצה לחזור על כל הטיעונים של חבריי

ולדימיר בליאק:  אני כמובן תומך בהמשך ההטבות ואני חושב שמוזר שזה עולה כל פעם מחדש

ולדימיר בליאק:  יש דברים, כמו שאמרתם, שעדיף לא לגעת בהם

ולדימיר בליאק:  מדובר פה בחבל ארץ מאוד מאוד חשוב, מאוד מאוד חיוני, אנשים נהדרים, וחשוב לתמוך בו

ולדימיר בליאק:       בשנים האחרונות עברנו כמה וכמה סבבים של לחימה וכל פעם מתכנסים בוועדת הכספים ומתחילים להמציא נוסחאות של פיצוי

ולדימיר בליאק:  הגיע הזמן שנחשוב על מתווה קבוע, מוסדר, ברור מראש, נותן ודאות גם לבעלי עסקים וגם לבעלי המפעלים – זה דבר  שבהחלט יעזור לכל המגזר העסקי בעוטף

משה גפני: משרד האוצר, בקשה

משה גפני:  למה אין את הסעיף הזה בהחלטה?     

אלון קינסט: 	אין חולק על המטרה

אלון קינסט:  זה מיותר להגיד שמשרד האוצר רואה לנגד עיניו את חיזוק התעשייה בארץ ואת חיזוק התעשייה באזור עוטף עזה בפרט

אלון קינסט:  המנגנון העיקרי שאנחנו חושבים במשרד האוצר שהוא המנגנון הנכון לקדם באמצעותו מטרות מהסוג הזה, הוא מנגנון של תמיכה ישירה, ויש לזה גם התייחסות בהחלטת הממשלה

אלון קינסט:  יש מנגנוני מענקים שמשרד הכלכלה מכיר היטב

משה גפני: מה שאתה אומר זה שבמשך הרבה שנים הייתה טעות

אלון קינסט: 	הוראת השעה הייתה הוראת שעה

משה גפני: אתה אומר שהיא הייתה טעות בגלל שיש מנגנונים אחרים

ינון אזולאי: מתי פגה הוראת השעה?     

דבורה ביטון: הלוואי והקסאמים והכל היו הוראת שעה

אלון קינסט: 2021

ינון אזולאי: למה מאז לא עשיתם את המנגנון האחר?     

אלון קינסט: המנגנונים של תמיכה ישירה הם מנגנונים קיימים, נכנסו גם להחלטת ממשלה

ינון אזולאי: זה שזה קיים לא עוזר לנו כלום

אליהו דלל: מי יקנה את הכבלים?       

אלון קינסט: מדובר בשני סעיפים

אלון קינסט:  סעיף אחד מדבר על העדפה של 20% שזה חמש נקודות מעל העדפה שקיימת בתקנות העדפת תוצרת הארץ, כלומר להסתכל על עסק מעוטף עזה כמי שיש לו עדיפות נוספת על עסק במרכז הארץ או על עסק בצפון הארץ, והסעיף השני מדבר על מה הוא מוצר מתוצרת הארץ שזאת שאלה מורכבת

אלון קינסט:  עסקתי בעבר עם ד"ר רון תומר ארוכות בשאלה איך להגדיר בצורה נכונה - -     

אליהו דלל: אין לנו נחושת ואלומיניום בארץ, אין לנו מכרות

אליהו דלל:  מה אתה מצפה, שחברת חשמל תקנה נחושת - -?         

אלון קינסט: הנושא השני הוא ההגדרה של מה הוא מוצר ישראלי, ואז צריך לדון בגודל החורים במסננת

אלון קינסט:  צריך לזכור שכשהחורים גדולים מידי אז הכל עובר בפנים

אלון קינסט:  כשאנחנו רוצים לייצר דיפרנציאציה בין מה שמיוצר בארץ למה שלא מיוצר בארץ, לכל הגדרה יש את היתרונות ואת החסרונות שלה

אלון קינסט:  המצב בהצעה שעברה בזמנו כהוראת שעה יצרה דיפרנציאציה לגבי השאלה מה הוא מוצר ישראלי, כי הגדרה אחת תקפה למוצרים שהם בעוטף עזה, הגדרה אחרת תקפה ליתר המוצרים בארץ

אלון קינסט:  אם מחר בבוקר ייפתח מפעל בגבול הצפון לכבלים - -       

חגי אדרי: יש המון העדפות לגבול הצפון

אלון קינסט: 	כשהמפעל הזה יתמודד במכרז כנגד חברת סינרג'י, תהיה לו - -     

ד"ר רון תומר: העדפה היא רק מול יבואן, לא מול קרית שמונה

משה גפני: 	עד היום הייתה העדפה

משה גפני:  כל השאלות האלו כשנתתם את העדפה הזאת לא נשאלו, אז למה עכשיו מחקתם מחוק ההסדרים את העדפה הזאת? זה היה עד עכשיו, זה עבד

משה גפני:  לא קרה בעוטף עזה איזה משהו דרמטי שפתאום יש שם הכנסות גבוהות או יש שם עובדים מיותרים

משה גפני:  לא קרה כלום, נשאר אותו דבר

משה גפני:  הטפטוף של ההפגזות שיש שם נשארו אותם טפטופים, אז למה שיניתם?      

אלון קינסט: 	לא שינינו

אלון קינסט:  ההוראה מלכתחילה נקבעה לחמש שנים, בין היתר לאור קושיות שאני מעלה כרגע

אלון קינסט:  אותו מפעל שייפתח, בעזרת השם, מחר בגבול הצפון וייצר כבלים שהם זהים לחלוטין - -     

משה גפני: נפתח מפעל כזה? אתה מדבר תיאורטית?     

אלון קינסט: 	תיאורטית

אלון קינסט:  אותו מפעל בגבול הצפון ידע שהכבלים שמיוצרים אצלו באופן זהה לאלה שסינרג'י מייצרת יהיו כבלים שיוצרו בחו"ל

משה גפני: 	נראה לך שיוקם בגבול הצפון מפעל שמייצר כבלים כדי להעביר אותם לטורקיה ואנחנו נשתוק ונגיד שזה כמו העדפה לחו"ל? נראה לך שזה מה שיקרה? הלוואי ויוקם המפעל הזה כי חסרים שם מקומות עבודה

משה גפני:  אני קורה ליזמים לפתוח מפעלים בגבול הצפון

אלון קינסט: 	יהיה לו מאוד מאתגר לפתוח מפעל כשהוא יודע שהוא מגיע למכרזים עם נחיתות של 20% לעומת סינרג'י

ינון אזולאי: כל אדם עושה תכנית כלכלית

ינון אזולאי:  ברגע שהוא פותח הוא רואה אם משתלם לו או לא, הוא לוקח את כל הסיכונים

ינון אזולאי:  אל תמצא לנו משהו תיאורטי

ינון אזולאי:  במקרה וייפתח אנחנו נפתור את הבעיה

משה גפני: אנחנו מתחייבים שאם יוקם מפעל בגבול הצפון, מפעל לכבלים, אנחנו נטפל בעניין הזה

ינון אזולאי: עכשיו עזרת להם להגיד למה לא

משה גפני: מה התכניות שלכם? מה אתם הולכים לעשות?     

אלון קינסט: המצב שבו יש הגדרה אחת למוצר מתוצרת הארץ שתקפה לאזור עוטף עזה והגדרה אחרת למוצר מתוצרת הארץ שתקפה ליתר חלקי הארץ, יוצר מורכבות, יוצר אנומליות, יוצר תוצאות לא רצויות

משה גפני: תוצרת הארץ היא תוצרת הארץ

משה גפני:  יש מקומות גיאוגרפיים, כמו עוטף עזה, ששם ההטבה גבוהה יותר מאשר מקומות אחרים

משה גפני:  תוצרת הארץ היא תוצרת הארץ, זה לא משתנה לפי החלטות כאלו או אחרות

אלון קינסט: בתיקון שנכנס לתוקף ב-2016 יש הגדרה שונה לתוצרת הארץ

משה גפני: לאן אנחנו הולכים מפה?     

אלון קינסט: כשיוצרים מנגנוני העדפה דיפרנציאליים כאלה עלולים ליצור מורכבות נוספת מעצם זה שישראל חתומה על הסכם איסור הפליה

אלון קינסט:  יש סעיף איסור הפליה בהסכם ה-GPA של ארגון WTO שקובע שצד להסכם לא יועדף פחות מצד אחר להסכם

חגי אדרי: זה לא חל על שחקני GPA

אלון קינסט:  	פרשנות סבירה בהחלט למנגנון העדפה היא שיצרן מתוצרת צרפת, שחתומה על הסכם ה-GPA,  יצטרך להיות מועדף לטובה על פני יצרן ישראלי מאזור המרכז

משה גפני: 	מה אתם מתכוונים לעשות? אתם הולכים להביא את חוק הסדרים עם חוק התקציב בלי הנושא הזה של העדפת עוטף עזה?      

ינון אזולאי: זו החלטה ממשלה, לא חוק ההסדרים

ינון אזולאי:  זה היה אמור להיות בהחלטת הממשלה

משה גפני: אני מדבר על החלטת הממשלה

משה גפני:  אתם מתכוונים להוריד את זה מסדר היום?     

אלון קינסט: זה לא עלה לסדר היום ולכן לא נכנס להחלטת הממשלה

אליהו דלל: המפעלים בעוטף עזה משלמים מסים?      

אלון קינסט: אני לא נציג רשות המסים, אבל אני מניח שכן

אליהו דלל: גם אני מניח שכן

אליהו דלל:  העובדים שם משלמים מסים?     

משה גפני: משלמים מסים

אליהו דלל: זה אומר שהם מייצרים משהו וזה לא עסקי אוויר

אליהו דלל:  מה שאתה אומר זה שמה שהם מייצרים לא נחשב תוצרת הארץ

אלון קינסט: לצורך קיום של מנגנונים מכרזיים כמו מנגנון העדפה צריך הגדרה שהיא חד חד-ערכית - החוק קובע הגדרה כזאת

אליהו דלל: עד עכשיו עברנו על החוק?     

משה גפני: הייתה החלטה שפג תוקפה

אליהו דלל: צריך להמשיך עם ההחלטה

משה גפני: הוא אומר שלא

ינון אזולאי: אתה אומר שלא ידוע לך על החלטה שהייתה אמורה לעלות

ינון אזולאי:  מה זאת החלטת הממשלה על עוטף עזה שהייתה אמורה לעלות?           

אלון קינסט: דיברתי על הסעיף שמשליך על העדפה

ינון אזולאי: הסעיף לא היה אמור לעלות כי הוא הושמט מהחלטת הממשלה על עוטף עזה

ינון אזולאי:  האם הבאתם משהו תחליפי לסעיף שהושמט?      

אליהו דלל: אנחנו צריכים לעזור למפעלים שנמצאים בעוטף עזה, אנחנו צריכים להמשיך עם ההחלטה על ההטבות שניתנו בעבר

אלון קינסט: אחד ההיבטים המרכזיים שנוגעים לנושא המשילות הוא קצב הביצוע של הממשלה, הזמן שלוקח מהרגע ששר מקבל החלטה עד הרגע שהיא מתבצעת

אלון קינסט:  פעמים רבות יש הליך מכרזי מההחלטה ועד הביצוע כי צריך לבצע רכש

אלון קינסט:  היום אנחנו נמצאים במצב שאנחנו רחוקים מאוד מאוד מהאופטימום שהיינו רוצים להיות בו כי תהליכים מכרזיים לוקחים לפעמים שנה ולפעמים שנתיים

אלון קינסט:  רוב מה שאנחנו עושים זה לייצר שינויי עומק בבירוקרטיה שנוגעת לתחום הרכש

ד"ר רון תומר: חמש שנים זה עבד, לא הייתה תלונה אחת

משה גפני: ניסים פרץ, תושב שדרות, בקשה

ניסים פרץ: אני בוועד העובדים מזה 30 שנה, 48 שנים עובד בחברה

משה גפני: באיזה מפעל אתה עובד?     

ניסים פרץ: סינרג'י כבלים

ניסים פרץ:  זה מפעל שיש לו חיוניות במדינה שלנו

ניסים פרץ:  בזמן המלחמות מחייבים אותנו לעבוד כי זה חיוני

ניסים פרץ:  בשנים קודמות לא יכולנו להתמודד עם כלום, כל הזמן התגלגלנו בין בתי משפט

ניסים פרץ:  מאז שקיבלנו את העדפה אנחנו שורדים

ניסים פרץ:  אנחנו לא מרוויחים הרבה כסף אבל נותנים פרנסה להרבה אנשים

ניסים פרץ:  יש לנו ידע שאין לאף אחד

אלון שוסטר: שלוש פעמים, לדעתי, התפוצצה רקטה במפעל עצמו, על המפעל

ניסים פרץ: נכון, ואנשים המשיכו לעבוד

דבורה ביטון: כמה עובדים יש שם?     

ניסים פרץ: 160, ואנחנו נותנים עבודה לעוד 160 סביבנו

ניסים פרץ:  עבדתי בשנת 1973, בזמן המלחמה, כשהצבא רצה כבלים

ניסים פרץ:  אנחנו לא נחכה לטורקיה שתשלח לנו כבלים

ניסים פרץ:  חייבים שיהיה מפעל כזה במדינה הזאת

משה גפני: משרד הכלכלה, בקשה

ינון אלרועי: 	זכיתי להיות מעורב בהעברת ההחלטה המקורית וכבר אז היו אותם אתגרים שאלון ממינהל הרכש ציין

ינון אלרועי:  אלון הוא עובד חרוץ שרוצה לייעל את מהלכי הרכש של מדינת ישראל שזה מצוין, אבל בהחלטה הזאת לא נדרשת בפועל פעולה נוספת של ועדות המכרזים כי ועדות המכרזים ימשיכו לעשות את אותה עבודה שאלון קורא לה עבודה תוספתית

ינון אלרועי:  אני לא רואה בהארכת המדיניות של הממשלה שהייתה למשך חמש שנים שום אבן ריחיים על ועדות המכרזים

ינון אלרועי:  צריך לזכור שגם מינהל הרכש של משרד הביטחון מפעיל מדיניות רכש דיפרנציאלית באזורים מסוימים בארץ

ינון אלרועי:  משרד הכלכלה מסתכל על עולם התוכן הזה, מסתכל על האזור

ינון אלרועי:  יש אתגרים ביטחוניים תכופים שפוגעים בעסקי החברות שממוקמות בעוטף ומקשים עליהן להציג את אותה נאמנות עסקית כלפי הלקוחות שלהן גם בארץ וגם בחו"ל

ינון אלרועי:  אנחנו רואים שהמפעלים סובלים מהפסקות ייצור תכופות גם לא בסבבי לחימה רשמיים

ינון אלרועי:  בשבוע שעבר כשהוכרזה הכרזת צבע אדום, העובדים היו צריכים לתפוס מחסה תוך 15 שניות, מה שאומר שיכול להיות שהמכונה המשיכה לעבוד ויכול להיות שגם היו פגמים

ינון אלרועי:  אנחנו מבינים שיש פה מצב שמרחיק את המפעלים הקיימים שם מהיעילות הכלכלית שקיימת בכל מיני מקומות

משה גפני: 	אז למה אין את זה בהחלטת הממשלה?     

ינון אלרועי: 	אנחנו, משרד הכלכלה, ביקשנו חזור ובקש לחדש את הוראת השעה הזאת

ינון אלרועי:  ככל שתחליט הממשלה על יותר מחמש שנים אנחנו יותר מנשמח, אבל נכון לכרגע יש ויכוח עם החברים לגבי התקפות שלה

ינון אלרועי:  אנחנו סבורים שצריך להחזיר את התקנה כמות שהיא

ינון אלרועי:  אני חושב שאלון צודק בזה שהוא אומר שזה שניתן להם עוד 5% כדי לקנות ציוד, מכונות, זה לא יעזור, לכן פה צריך לעבוד על הנושא של הביקושים בגלל שהמהימנות העסקית שלהם יותר נמוכה

משה גפני: 	אם רוצים לעשות דברים אחרים, אין בעיה, שיעשו דברים אחרים, אבל כל עוד לא עושים דברים אחרים צריך להשאיר את המצב כמות שהוא, צריך להשאיר את העדפה לעוטף עזה

ינון אלרועי: 	אנחנו תומכים

אליהו דלל: דיברתי עם שר הכלכלה ניר ברקת והוא אמר שהוא מתכוון להנחות את אנשי משרדו להמשיך את זה

משה גפני: תודה רבה

משה גפני:  אלכס מילר, ההסתדרות, בבקשה

אלכס מילר: 	תודה, אדוני היושב ראש

אלכס מילר:  גם לנו האירוע הזה חדש

אלכס מילר:  אנחנו לא שמענו מהאוצר איזו שהיא פנייה על כך שהולכת להיות איזו שהיא הצעה חדשה

אלכס מילר:  כמובן שמבחינתנו כל ניסיון לפגוע בתעסוקה של העובדים, אותם עובדים שעובדים במפעלים ונהנים מהמצב שהם מקבלים את ההטבה הזאת, הוא פסול

אלכס מילר:  יש לנו לא מעט כלים כדי להילחם בסוגיה הזאת, לכן אני ממליץ לא לנסות אותנו, מכירים אותנו

אלכס מילר:  אדוני היושב ראש, אנחנו כמובן מברכים את היוזמים של הדיון הזה ומברכים אותך על כך שאתה מעלה את הסוגיה הזאת בישיבה

אלכס מילר:  אם הנושא הזה לא יאושר, אנחנו נפעל בכל הכלים העומדים לרשותנו כדי למנוע פגיעה בתעסוקה של העובדים

משה גפני: 	מה זה "כל הכלים העומדים לרשותנו"?     

אלכס מילר: 	אני חושב שבאוצר מכירים את כל הכלים שיש להסתדרות כדי להתמודד עם הסוגיה

אלכס מילר:  לא פעם ניסו לאתגר אותנו בסוגיות דומות

אלכס מילר:  כמובן שאנחנו מצפים לפתרון שימנע מאבקים

אלכס מילר:  אדוני היושב ראש, הייתי חבר כנסת ב-2014 כשהיה הדיון על הסוגיה הזאת, אני זוכר את הטיעונים שהיו אז ואני לא חושב שהדברים השתנו יותר מידי בדרום

אלכס מילר:  אנחנו מבקשים שתעסוקת העובדים תהיה יציבה, שלא כל חמש שנים נחזור לכאן ונלחם

אלון שוסטר: ראש מועצת שער הנגב ביקש להביע את התרעומת על הכרסום במה שהיה מקובל בשנים האלו, הוא רואה בכך פגיעה קשה גם בהכנסות של המועצה האזורית וגם בעיר שדרות

אלון שוסטר:  אני מאוד מקווה שהדברים המאוד ברורים מקיר לקיר יפלו על אוזניים קשובות

אלון שוסטר:  בואו נמשיך ונחפש את התיקונים העקרוניים במקומות אחרים

משה גפני: תודה רבה

משה גפני:  אריאל משעל, מנכ"ל מגוון, בקשה

אריאל משעל: כשהייתי מנכ"ל בממשלה הקודמת תמיד היו לנו מול אגף התקציבים, מול האוצר אי אלו בעיות, אבל הדבר שהיה עליו קונצנזוס היה עוטף עזה

אריאל משעל:  כולנו נרתמנו לטובת עוטף עזה, אם זה ברמה של בתי אגודה, דיור, מפעלים

אריאל משעל:  את רוב הדברים שהעוטף רצה יצאנו מגדרנו בשביל לתת לו

אריאל משעל:  ניסיתי להבין מאנשי אגף התקציבים בשבוע שעבר מה הבעיה אבל הם לא ידעו להסביר

אריאל משעל:  בשיטת מצליח הם הוציאו את הסעיף

אריאל משעל:  הם לא מצליחים לייצר סיבה אחת הגיונית מדוע האנשים הנפלאים האלה, אם זה הבעלים או אם זה הפועלים שעובדים שם עשרות בשנים, לא ימשיכו לקבל את ההטבה הזאת

אריאל משעל:  המדינה לא השתנתה עד כדי כך שעוטף עזה נהיה מטרופולין משגשג בגוש דן שאפשר לקחת לו את העדפה המסכנה

אריאל משעל:  הייתי שמח אם בוועדה הכספים היו נותנים עוד הטבות לטובת המפעלים בעוטף, כי המטרה היא לא מפעל כזה או אחר, המטרה היא להביא עוד מפעלים

אריאל משעל:  כל טעות שלנו, אם ברמה האסטרטגית או הכלכלית, תגרום לזה שלא רק שאנשים יעזבו אלא גם אותם פועלים יפוטרו, ואז הדיון בוועדת כספים יהיה לגבי פיטורים בעוטף עזה

אריאל משעל:  היה לגיטימי אם אגף תקציבים היו באים ואומרים שיש פתרון אחר, אבל אני לא מבין למה לבוא ולהשמיט סעיף כזה

אריאל משעל:  כשאני היום במגזר הפרטי אני יודע שהבעלים של הקבוצה משקיע במיגון ובדברים אחרים מכיסו

אריאל משעל:  זה פשוט לא הגיוני שאותה הוראה לא תמשיך כמות שהיא - זאת הבקשה היחידה שלנו

משה גפני: יש קונצנזוס בין הסיעות בוועדת הכספים שצריך להמשיך את ההטבה הזאת לעוטף עזה

משה גפני:  זה כתם על החברה שאנחנו משאירים אותם שם לגורלם

משה גפני:  יש שם טפטופים, יש שם הפסקות עבודה באופן קבוע

משה גפני:  אנשים גם לא יבואו להשקיע שם בגלל הסיבה הזאת

משה גפני:  מה אנחנו יכולים לעשות מלבד מלהתפלל לקדוש ברוך הוא? לתת להם הטבות כדי שהמפעלים יעבדו, כדי שתהיה העדפה להקים מפעל בשדרות על פני מפעל בחולון

משה גפני:  אני לא מתכוון לשתוק על הדבר הזה

משה גפני:  אתם תחזירו את הסעיף הזה

משה גפני:  אם לא תחזירו, אל תבואו לכאן

משה גפני:  אל תבואו לצמיתות, נסתדר בלעדיכם

משה גפני:  הסעיף הזה יחזור

משה גפני:  יש לכם תכנית אחרת? נשמח מאוד, תביאו את התכנית ונשנה את ההחלטה

משה גפני:  בינתיים ההחלטה בממשלה חייבת להיות, חייבים לתת את העדפת תוצרת הארץ בעוטף עזה

משה גפני:  חבר הכנסת משה ארבל, בקשה

משה ארבל: אני אמנם לא חבר ועדת הכספים, אבל הגעתי לכאן כי אני יודע את הרגישות הרבה שהרב גפני מייחס לתעסוקה בפריפריה

משה ארבל:  המאבק של פרי גליל לא היה נושא פרי אלמלא יושב ראש ועדת הכספים

משה ארבל:  המאבק שלו הוא לא מאבק סקטוריאלי, הוא לא מאבק למען אוכלוסייה חרדית, הוא מאבק למען אזרחי ישראל – דתיים, חילונים, יהודים, ערבים שגרים בפריפריה וצריכים להביא לחם הביתה

משה ארבל:  המאבק הזה הוא מאבק מתמשך, תמידי, עקבי

משה ארבל:  בנושא של תעסוקה בפריפריה אין קואליציה ואופוזיציה, הנושא הזה חוצה מגזרים, חוצה מפלגות

משה ארבל:  כולנו אחרי היושב ראש בסוגיה הזאת

משה ארבל:  הנושא הזה חייב לבוא לפתרונו במהירות

גל ברנס: 	אנחנו חושבים שלא נכון להוסיף רכיב ייחודי נוסף בתקנות העדפת תוצרת הארץ

גל ברנס:  הספרות הכלכלית מראה שהוא לא טוב לפריון, לתעסוקה, והוא גם פוגע בכלכלה

גל ברנס:  שמנו בהחלטה סעיפים של תמיכה ישירה, אם זה סעיפים של תמיכה בתעסוקה, סעיפים של תמיכה בהשקעות ובפריון

אריאל משעל: מה השתנה שהסעיף הזה היה צריך לרדת?     

גל ברנס: 	הסעיף הזה לא היה בהחלטה האחרונה

גל ברנס:  ההחלטה שעברה בשנת 2020 עברה בלי הסעיף הזה

גל ברנס:  כשנגמרה הוראת השעה היה דיון בממשלה והוחלט לא להאריך את זה

גל ברנס:  זה לא סעיף שאנחנו פעם ראשונה לא מאריכים

אריאל משעל: לפני שבועיים זה יצא מההחלטה הקודמת

משה גפני: זה לא היה אף פעם בתקציב?     

גל ברנס: 	זה עבר בשנת 2019 אבל הסתיים בשנת 2020

משה גפני: לא הוצאתם את זה לפני שבועיים?     

גל ברנס: 	זה נידון בהחלטת הממשלה לפני שנתיים, אבל הוחלט לא להמשיך עם הסעיף הזה

משה גפני: 	מאז לא המשיכו?     

גל ברנס: לא המשיכו

ד"ר רון תומר: 	הוראת השעה הסתיימה ולא חודשה

ינון אזולאי: האם לפני פחות מחודש הייתה החלטת ממשלה והסעיף הזה הושמט?     

אלון שוסטר: בממשלה הקודמת התקבלה החלטה להאריך, אבל היועצת המשפטית אמרה שאי אפשר בתקופת מעבר לבצע את זה

אלון שוסטר:  עכשיו אין ממשלת מעבר

משה גפני: 	אתה אומר שההחלטה לא הוארכה?      

גל ברנס: 	בהחלטה האחרונה על עוטף עזה, החלטה מספר 566 משנת 2020, הוחלט לא להאריך את הסעיף הזה, הוחלט להתמקד בכלים של תמיכה ישירה

גל ברנס:  הם מקבלים העדפה במסלול של משיכת מפעלים ייחודי שיש אותו רק לעוטף עזה, אין אותו לאף אחד אחר

גל ברנס:  גם מפעלים לא מייצאים מקבלים השקעות פר פריון, מקבלים עידוד בהסטת תעשיית הייטק לעוטף עזה

גדי ירקוני: כמה מפעלים עברו?      

משה גפני: 	ינון, הוא טוען שלא הייתה החלטה כזאת, שעד עכשיו לא הייתה העדפה לעוטף עזה

ינון אזולאי: לא חודשה הוראת השעה

ינון אזולאי:  בהחלטה הממשלה האחרונה לא ראינו את העדפה

משה גפני: האם לפני שנה הייתה העדפה לעוטף עזה?     

ינון אזולאי: לפני שנה לא הייתה העדפה

אריאל משעל: הייתה העדפה עד לאוגוסט 2020

ינון אזולאי: הופצה החלטת ממשלה עם הסעיף הזה - -     

אריאל משעל: בהחלטה של הממשלה הקודמת זה היה בפנים, אבל היועמ"שית קיבלה החלטה שאי אפשר להעביר את זה ערב בחירות

אריאל משעל:  הסעיף הזה היה בתוך ההחלטה

משה גפני: ב-2020?     

אריאל משעל: ב-2022

אריאל משעל:  ממש ערב הבחירות האחרונות הסעיף הזה היה בפנים, אבל היועמ"שית אמרה שאי אפשר להעביר החלטה לטובת העוטף בגלל הבחירות ויטפלו בזה אחרי הבחירות

אריאל משעל:  יודע אגף התקציבים שאותו סעיף היה בתוך ההחלטה אחרונה שהייתה אמורה לעבור על ידי הממשלה הקודמת

משה גפני: הייתה החלטה שהייתה אמורה להתקבל לפני הבחירות שכללה את העדפה של עוטף עזה?      

גל ברנס: הייתה החלטה על כל עוטף עזה, לא על הסעיף הספציפי הזה, שנידונה בטיוטות פנים ממשלתיות

גל ברנס:  הסעיף הזה היה בטיוטה של 2020, אבל בתוך הדיון הפנים ממשלתי הוסכם להוציא אותו כי הצענו כלים אחרים

ינון אזולאי: פנים ממשלתי או פנים אוצרי?     

משה גפני: האם היועמ"שית אמרה שאי אפשר לקבל החלטה על הטבות ערב הבחירות?     

גל ברנס: את זה אני לא יודע להגיד

גל ברנס:  אני יודע שהייתה טיוטה שהסתובבה בממשלה - -     

משה גפני: ושם היו את ההטבות של עוטף עזה?     

גל ברנס: היו הרבה סעיפים לא מוסכמים

משה גפני: גם הסעיף הזה היה?     

גל ברנס: כן

משה גפני: והוא יצא?     

גל ברנס: הוא יצא עוד ב-2020

גל ברנס:  עכשיו עוד לא היה דיון בממשלה

משה גפני: אנחנו מבקשים להחזיר את זה חזרה

משה גפני:  הדיון שהתקיים במשרד האוצר הוא דיון מנותק מהמציאות שאנחנו חיים בה במדינה

משה גפני:  אם לא יהיו העדפות למפעלים בעוטף עזה, לא נוכל להתמודד עם מקומות אחרים בעולם, בטח לא עם טורקיה או סין, מכיוון שאנחנו צריכים לעבור שם אזעקות, לעבור שם טפטופים, יריות

משה גפני:  אין את זה בטורקיה או בסין, לכן כולנו סבורים שצריך להחזיר את ההחלטה הזאת

ד"ר רון תומר: ב-2022 זה היה בפנים

ד"ר רון תומר:  הם הורידו את זה עכשיו

גל ברנס: תהיה החלטה על עוטף עזה שיהיו בה גם סעיפים משמעותיים לטובת המגזר העסקי והתעשייה

גל ברנס:  הסעיף הזה פוגע בכל שיטת המכרזים הממשלתית, מעוות אותה, מעכב אותה ופוגע בציבור

משה גפני: אנחנו דורשים מהממשלה להכליל את הסעיף הזה בהחלטת הממשלה, את הסעיף של הטבות המס שהיו ב-2015

משה גפני:  אנחנו רוצים שהעדפות האלו תהיינה בעוטף עזה

משה גפני:  אנחנו מכירים את השטח יותר טוב מכם, אנחנו יודעים שאלו הטבות שחייבים להינתן אם אנחנו חברה מתוקנת שמכבדת את עצמה

משה גפני:  אלה שנמצאים שם הם גיבורים, הם עומדים מול הרצועה, מול אתגרים שאין אותם במקומות אחרים

משה גפני:  אנחנו דורשים שזה ייכלל בהחלטת הממשלה

משה גפני:  כל התירוצים שאתם אומרים לא מקובלים עלינו, אנחנו לא מקבלים את זה

משה גפני:  אם תהיה החלטת ממשלה בלי זה, אנחנו נתכנס ונחליט מה תהיה התגובה שלנו לעניין הזה - אנחנו מקווים שלא נגיע לכך

משה גפני:  החלטת ועדת הכספים היא להכליל את הסעיף הזה בתוך החלטת הממשלה

משה גפני:  תודה רבה